Der er gode nyheder til medarbejderne på Siemens i Aalborg. 32 møller skal sendes til Australien i en stor ordre.

Neoen Australia har bestilt ikke mindre end 32 vindmøller hos Siemens, der har stor fabrik i Aalborg og Canada. Der er tale om 32 gearløse vindmøller til projektet Hornsdale Wind Farm i South Australia, skriver Energiwatch.dk. Ordren er i størrelsesordenen 250 millioner australske dollars, svarende til 1,2 milliarder kroner.